Amatőr sportszerződés

Mely létrejött egyrészről a Rákosmenti Karate Sportegyesület, mint Szolgáltató (a továbbiakban: "Szolgáltató") és másrészről ................................................, mint Sportoló, illetve törvényes képviselő (a továbbiakban: "Sportoló, illetve törvényes képviselő") - külön-külön "Fél", együttesen a továbbiakban: "Szerződő Felek" között az alulírott napon, az alábbi feltételekkel:

Szolgáltató adatai:

|  |  |
| --- | --- |
| E-mail | info@karate-do.hu |
| Teljes név | Rákosmenti Karate Se. Képviselő: Szircsák Szabolcs |
| Telefonszám | +36306468678 |
| Vállalkozás neve | Rákosmenti Karate Sportegyesület |
| Vállalkozás adószáma | 18598470-1-42 |
| Vállalkozás székhelye | 1173 Budapest, Pesti út 158 |
|  |  |
|  |  |

Sportoló, illetve törvényes képviselő adatai:

Név: ………………………………………………

Lakcím: …………………………………………..

E-mail:…………………………………………….

Telefon:……………………………………………

|  |
| --- |
|  |

Határozott idejű szerződés:

Lejárati dátum: 2023.08.31.

Szerződés tartalma:

Szerződő Felek amatőr sportolói szerződést kötnek a jelen szerződésben meghatározott feladatok végrehajtására 2022. év szeptember hó 1. napjától 2023. augusztus hó 31. napjáig.

1. A Sportoló kötelezettségei

1.1. Feladatok

1.1.1. A 2004. évi, a sportról szóló törvény rendelkezéseinek, valamint a Szolgáltató és az MKSZ (Magyar Karate szakszövetség) szabályzataiban foglalt rendelkezések betartása.

1.1.2. A Szolgáltató sport tevékenységhez kapcsolódó határozatainak betartása.

1.1.3. Edzéseken, edzőtáborokban és versenyeken pontosan megjelenni és az utasításoknak megfelelően részt venni.

1.1.4. A szolgáltatási díj pontos megfizetése határidőre.

1.1.5. A sportfelszerelések megvásárlása egyéni felelősség. Karate ruha + karate öv, papucs, fogvédő és seiken védő, valamint lábfej és sípcsontvédő, lányoknak mellvédő. Az edzéseken kötelező mezítláb edzeni a sérülések elkerülése végett!

1.1.6. A sportoló tudomásul veszi, hogy jelen szerződés időtartama alatt csak a Szolgáltató írásbeli hozzájárulása mellett igazolható át másik karate sportegyesületbe. Az ideiglenes átigazolással (kölcsönadás) vagy a végleges átigazolással az amatőr sportoló játékjogának használatát az átvevő sportszervezet szerzi meg. A Szolgáltató - mivel a sportszövetség szabályzatában foglaltak szerint lehetővé teszi - a hozzájárulás megadását költségtérítés fizetéséhez kötheti.

1.1.7. Versenyzés feltételei (csak a versenycsapat tagjaira vonatkozik):

- Köteles részt venni a sporttörvényben meghatározott időközönkénti sportorvosi vizsgálatokon és köteles ennek lejáratát számontartani.
- Köteles részt venni a versenyedzéseken.

-Versenyen csak az indulhat, aki a versenyedzéseken részt vesz, tehát egy adott versenyt megelőző két hónapban rendszeresen edz (heti minimum 2 edzés). Hiányzás esetén a versenyző indításáról az edző dönt!
- Köteles a verseny nevezési díját a versenyt megelőző utolsó edzésig befizetni.

- Köteles a Szolgáltató utasításait maradéktalanul követni. Ennek megtagadása a versenyzésből való kizárást eredményezi.
- A nemzetközi és hazai versenyeken való indulás teljes költségeinek finanszírozása egyeztetve a sportegyesület képviseleti joggal bíró tagjával.

 1.2. A Sportoló felelőssége

A Sportoló köteles jelen szerződésben részletezett feladatokat a tőle elvárható különleges gondossággal végrehajtani.

E kötelezettségek megszegésével a Szolgáltatónak okozott közvetlen és közvetett károkat köteles megtéríteni.

A sportoló kötelezi magát, hogy a szerződésben foglalt feltételeket üzleti titokként kezelik, ezért sem a nyilvánosság felé, sem más alkalmakkor nem nyilatkoznak ezekről.

2. A Szolgáltató kötelezettségei:

2.1. Feladatok

2.1.1. A Szolgáltató lehetőségei szerint biztosítja a sportoló számára a személyi és tárgyi feltételeit az eredményes sporttevékenység végzésének.

2.1.2. A sportoló érdekképviselete az MKSZ és az SSWU felé. (Éves díjak, tagsági könyvek és éves tagsági bélyegek biztosítása a tagoknak, dan regisztrációs kérelem, versenyzői és edzői engedélyek biztosítása. A tagsági díj ezeket is tartalmazza.)

2.1.3. Egészséges életmódra való nevelés, táplálkozási tanácsok adása, amennyiben szükséges.

2.1.4. A szponzori szerződések kezelése és érvényesítése.

2.1.5. A sportoló segítése a hosszú-, közép- és rövidtávú terveinek megvalósulásában, amelyek kapcsolatban vannak a sportoló sporttevékenységével és összhangban vannak a Szolgáltató céljaival.

Ezeket a beszélgetéseket a sportolónak/szülőnek kell kezdeményeznie!

2.1.6. A Szolgáltató lehetőségei szerint biztosítja a sportoló számára az edzőtáborok és övvizsgák lebonyolítását és megszervezését.

2.2 A Szolgáltató felelőssége

A Szolgáltató jelen szerződésben foglalt kötelezettségeit az ilyen szervezetektől elvárható különleges gondossággal köteles teljesíteni. E kötelezettségek megszegésével a sportolónak okozott bizonyítható közvetlen és közvetett károkat köteles megtéríteni.

3. Tagsági díjak

Az edzések havi díja 2022.09.01 - 2023.08.31. között 27.500 Ft/hó, melyet mindig az adott hónap 7. napjáig kell befizetni. Ha hétvégére esik, akkor az azt követő munkanapig. A határidő lejárta után a sportoló nem vehet részt edzésen, amíg a tartozását ki nem egyenlíti!

Családi kedvezmény 1.000 Ft/fő/hó. (családon belül, minimum két tag tagsága esetén) Több, mint 2 fő tagsága esetén 3.000 Ft/fő/hó.

További kedvezmények, amelyek összevonhatóak a családi kedvezménnyel.:

2. dantól: 5.000 Ft/ hó

1. dantól 3.000 Ft/hó

1. kyu: 2.000 Ft/hó

2. kyu 1.000 Ft/hó

Napi díj nincs, az edzések csak rendezett havidíjjal látogathatóak.

A sportoló tudomásul veszi, hogy a Szolgáltatónál megszűnik a tagsága 1 hónap után, ha nem fizeti a havi díjat. Fenntartható a tagsági viszony edzés látogatás nélkül is, pl. betegség, nyaralás esetén. Ennek összege havi 8.000 Ft. Ebből az összegből nincs családi kedvezmény! Így a sportoló nem esik el a táborokon, övvizsgákon való ingyenes részvételtől. Megszűnés után lehetőség van újra regisztrálni az egyesülethez, ennek díja adminisztrációs díja 15.000 Ft/fő.

A havidíj független az edzésen való részvételtől! Betegség/hiányzás esetén utólagos visszatérítés nincs.

4. Edzőtáborok és feltételeik

- Hétvégi bejárós táborok (tavaszi, őszi, téli)

Ingyenes azoknak, akik 2022. szeptember 1. napjától rendezett aktív tagsági díjjal rendelkeznek. Ellenkező esetben tábor és övvizsga díj kerül felszámolásra.

- Balatoni tábor 2023

Ingyenes azoknak a tagoknak, akiknek 2022. szeptember 1. napjától rendezve van a havi tagsági viszonyuk (aktív és passzív tagság esetén is).

Azoknak, akiknek nem volt 10 hónapon át érvényes tagsága, azok visszamenőlegesen rendezhetik a passzív tagsági viszonyukat a kihagyott hónapokra. (Tehát pl. két kihagyott hónap esetén 8.000 x 2=16.000 Ft.)

Év közbeni csatlakozás esetén (új tag) a tábor díja a csatlakozás hónapjától szeptemberig visszamenőleg havi 8.000 Ft. (Tehát például, ha decemberben csatlakozott, úgy a tábor díja 3x8.000 Ft, -szeptembertől novemberig 3 hónap van.)

- Nyári bejárós napközi 2023

Ingyenes egy darab tábor azoknak a tagoknak, akik nem voltak a 2023. évi balatoni táborban és a tábort megelőző 10 hónapban, valamint az adott hónapban rendezve van a havi tagsági viszonyuk.

Azoknak, akiknek nem volt 10 hónapon át érvényes tagsága, azok visszamenőlegesen rendezhetik a passzív tagsági viszonyukat a kihagyott hónapokra. (Tehát pl. két kihagyott hónap esetén 8.000 x 2=16.000 Ft.)

Év közbeni csatlakozás esetén (új tag) a tábor díja a csatlakozás hónapjától szeptemberig visszamenőleg havi 8.000 Ft. (Tehát, ha decemberben csatlakozott, úgy a tábor díja 3x8.000 Ft, -szeptembertől novemberig 3 hónap van.)

5. Övvizsgaszabályzat

Vizsga feltételek:

Zöld övig: az aktuális vizsgát megelőző táborban való részvétel és folyamatos tagsági viszony a megelőző fél évben, rendszeres edzéslátogatás (minimum heti 2 alkalom) és adott kivárási idő. Az adott fokozat követelményeire a vizsgaszabályzat az irányadó!! Egy hónap kihagyás esetén a kivárási idő újraindul!

Zöld öv- barna öv között: az aktuális vizsgát megelőző táborban való részvétel és folyamatos tagsági viszony a megelőző egy évben, rendszeres edzéslátogatás (minimum heti 2 alkalom) és adott kivárási idő. Havi 1 alkalommal Szabolcs sensei egyik edzésén segítőként megjelenés. Az adott fokozat követelményeire a vizsgaszabályzat az irányadó!! Egy hónap kihagyás esetén a kivárási idő újraindul!

Barna öv és felette: az aktuális vizsgát megelőző táborokban való részvétel egy éven át, folyamatos tagsági viszony a megelőző egy évben, rendszeres edzéslátogatás (minimum heti 2 alkalom) és 1 év kivárási idő. Havi 1 alkalommal Szabolcs sensei egyik edzésén segítőként megjelenés vagy helyettesítés. Az adott fokozat követelményeire a vizsgaszabályzat az irányadó!!

Egy hónap kihagyás esetén a kivárási idő újraindul!

Dan vizsgák: az SSWU iránymutatása szerint, ami a vizsgaszabályzatban olvasható!

6. Pandémia esetén

Abban az esetben, ha nem lehet szervezetten részt venni edzéseken, az egyesület biztosítja a heti háromszori edzéslehetőséget a Motibro programon keresztül (zoom) hétfőn, szerdán és pénteken 12 éves kor alatt 17:00-18:00 között, 12 éves kor felett 18:15-19:30 között. Ebben az esetben a havi díj 19.000 Ft. Ha a befizetési határidőt követően történik meg a lezárás, az egyesület nem térít vissza pénzt.

7. A szerződés megszűnése

7.1. Időtartam

Szerződő Felek a jelen szerződést egy év határozott időre kötik. Kezdete a szerződés aláírásának dátuma.

7.2. Rendkívüli felmondás

Szolgáltató azonnali hatállyal írásban felmondhatja a szerződést, ha a sportoló a szerződésben foglalt rendelkezéseket megszegi, illetőleg a Szolgáltatót szerződéses vagy egyéb jogait, jogos érdekét sértő szerződésszegést követ el.

Sportoló azonnali hatállyal írásban felmondhatja a szerződést, ha a Szolgáltató a jelen szerződésben foglalt kötelezettségeit megszegi, ebben az esetben nevelési költségtérítést a Szolgáltató nem követelhet.

 7.3. Rendes felmondás

A Szerződő Felek jelen szerződést 30 napos felmondási idővel, indokolás nélkül felmondhatják. Amennyiben a sportoló él rendes felmondási jogával és egy másik sportegyesületbe kíván átigazolni, úgy a Szolgáltatót nevelési költségtérítés illeti meg, amelynek összege az MKSZ Vezetőségének határozatában foglalt mértéket nem haladhatja meg. A nevelési költségtérítést a sportoló az átigazolás előtt egy összegben köteles megfizetni.

8. Vis major

E szerződésben nem szabályozott kérdésekben a Polgári törvénykönyv vonatkozó rendelkezései az irányadóak.

A felek között e szerződéssel kapcsolatban esetleges felmerülő viták rendezése a hatáskörrel és illetékességgel rendelkező bíróság előtt történik.

Szerződő Felek a jelen szerződést elolvasták, tartalmát együttesen értelmezték, s azt, mint akaratukkal mindenben megegyező jognyilatkozatot, helybenhagyó hatállyal írták alá.

 9. NYILATKOZAT A SZABÁLYOK MEGISMERÉSÉRŐL

Ezúton nyilatkozom, hogy a Szolgáltató edzésein (oktatás, tréning, szeminárium, tábor, stb.) való részvételemet semmiféle egészségügyi probléma (általános gyengeség, allergia, illetve bármilyen egyéb, erőnlétemet befolyásoló vagy a közösség, illetve edző- és sporttársaim egészségét, testi épségét veszélyeztető betegség vagy állapot, különös tekintettel fertőző betegségekre, továbbá keringési zavarokra, szív- és érrendszeri megbetegedésekre, valamint pszichológiai és pszichiátriai betegségekre) nem akadályozza, illetve esetemben nem áll fenn ilyen körülmény, továbbá nincs tudomásom ilyen körülményről.

Az edzéseken kizárólag saját felelősségemre veszek részt. Amennyiben edzés közben úgy ítélem meg, hogy az általános erőszintemet vagy felkészültségemet meghaladó feladatot kell elvégeznem, illetve a feladat számomra nem érthető, úgy ezt a tényt az edző felé haladéktalanul jelzem, és kérem pihenőidő, illetve megfelelő szintű feladat biztosítását.

Kijelentem, hogy a foglalkozás vezetőjének az edzés biztonságára vonatkozó instrukcióit maradéktalanul betartom, az edző utasításait maradéktalanul követem, a feladatok megkezdésére, illetve befejezésére vonatkozó utasításait maradéktalanul végrehajtom. Amennyiben ennek ellenére az edzésen bárkinek (saját magam, edző, sporttársak, illetve bármely harmadik fél) bármilyen módon, akár szándékos, akár gondatlanságból elkövetett sérülést okoznék, úgy annak jogi-, illetve anyagi következményeiért a felelősség teljeskörűen engem terhel.

Kijelentem, hogy amennyiben bármilyen orvosi kezelés vagy orvosi ellenőrzés, esetleg pszichológiai-, illetve pszichiátriai felügyelet, kezelés, ellenőrzés, továbbá kényszergyógykezelés alatt állok, az edzés megkezdéséről és az edzés által okozott fizikai, illetve pszichológiai megterhelésről orvosomat/kezelőorvosomat, pszichológusomat, illetve pszichiáteremet előzetesen tájékoztatom, szakvéleményét, hozzájárulását, illetve tanácsát kikérem és a további edzésekre vonatkozóan orvosom tanácsának megfelelően fogok eljárni.

Kijelentem, hogy az edző részéről az ajánlott védőfelszerelésekre vonatkozó teljeskörű és részletes tájékoztatást maradéktalanul megkaptam, tudomásul vettem és elfogadtam. (Önvédelmi edzés esetén különös tekintettel a fogvédő, lágyékvédő, alkar- és lábszárvédő, valamint seikenvédő használatára). Tudomásul veszem, hogy ezen eszközök használata nem kötelező, de ezen eszközök használatának elmulasztásából fakadó sérülésekért a felelősséget vállalom.

Kijelentem, hogy a „Szolgáltató Házirend” -jét megismertem, tudomásul vettem és azt maradéktalanul betartom.   (Az előtérben van kifüggesztve, Bp. 1173 Pesti út 195.)

Tudomásul veszem, hogy az edzéseken kizárólag az edző részére előzetesen bemutatott és általa jóváhagyott eszközöket, védőfelszereléseket használhatok. Tudomásul veszem, hogy az edzéseken csak abban az esetben vehetek részt, ha alkohol és/vagy kábítószer, illetve egyéb, bódító hatású szer, valamint gyógyszer befolyása alatt nem állok, továbbá a sérülések elkerülése érdekében megfelelően pihent állapotban vagyok.

A Felek a szerződést kölcsönös megegyezéssel készítették.

A Felek a szerződés létrejötte előtt kölcsönösen azonosították egymást, ellenőrizték a szerződésben szereplő Másik fél adatainak valódiságát és mindent rendben találtak.

Aláírásommal igazolom, hogy a fentebb leírtakat elolvastam és tudomásul vettem.

Kelt: Budapest, 2022……………………………..

Szolgáltató aláírása:………………………………………………..

Rákosmenti Karate Sportegyesület

Szabolcs Szircsák

Sportoló, illetve törvényes képviselő aláírása:………………………………………..